**Notă informativă**

**la proiectul de lege privind modificarea unor acte legislative**

|  |
| --- |
|   |
| **Denumirea autorului şi, după caz, a participanților la elaborarea proiectului** |
|  Prezentul proiect de lege este elaborat de Ministerul Finanțelor al Republicii Moldova |
| **Condițiile ce au impus elaborarea proiectului de act normativ și finalitățile urmărite** |
| Prezentul proiect de lege are drept scop necesitatea implementării prevederilor Legii nr.275/2018 pentru modificarea Legii nr.172/2014 privind aprobarea Nomenclaturii combinate a mărfurilor și asigurarea aducerii cadrului legislativ în concordanță cu prevederile legii respective.Prin Legea respectivă, în vigoare de la 01.01.2019, a fost modificată Legea nr.172/2014 în partea ce ține de introducerea/excluderea unor poziții tarifare.Astfel, conform Art.II din Legea nr.275/2018, urmează a fi elaborate actele normative necesare și aduse în concordanță cu prezenta lege. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de lege nu transpune legislația Uniunii Europene |
| **Principalele prevederi ale proiectului şi evidenţierea elementelor noi** |
| În acest context, prin legea menționată supra, Capitolul 97 a fost completat cu Nota complementară care prevede includerea autovehiculelor și aeronavelor de colecție de interes istoric sau etnografic la poziția tarifară 9705. În acest sens, se propune racordarea cadrului legislativ în vigoare la modificările de rigoare efectuate prin legea menționată, cu completarea Codului Vamal cu o noțiune nouă de autovehicul de colecție de interes istoric sau etnografic.Modificările respective se referă la includerea obligației pentru subiectul impunerii de a confirma și prezenta caracteristicile necesare pentru includerea autovehiculelor/aeronavelor într-o colecție de interes istoric sau etnografic.  |
| **Fundamentarea economico-financiară** |
| Proiectul nu va necesita cheltuieli financiare și alocarea mijloacelor financiare suplimentare. |
| **Modul de încorporare a actului în cadrul normativ în vigoare** |
| Prezentul proiect de lege nu necesită abrogarea sau elaborarea unor acte normative noi. |
| **Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului Hotărîrii Guvernului privind modificarea unor acte legislative, este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărîrea Guvernului nr.610/2018, prezentul proiect se transmite Cancelariei de Stat pentru înregistrare.Proiectul urmează a fi consultat cu Ministerul Economiei și Infrastructurii, Ministerul Justiției, Centrul Național Anticorupție, Ministerul Educației, Culturii și Cercetării, Ministerul Agriculturii Dezvoltării Regionale și Mediului. |
| **Consultările expertizei anticorupție** |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de lege. |
| **Consultările expertizei de compatibilitate** |
| Proiectul de lege nu conține norme privind armonizarea legislației naționale cu legislația Uniunii Europene |
| **Consultările expertizei juridice** |
| Informația referitoare la respectarea normelor de tehnică legislativă va fi inclusă după recepționarea expertizei juridice în sinteza obiecțiilor și propunerilor/recomandărilor la proiectul de lege. |
|   |

**MINISTRU** semnat electronic **Ion CHICU**